《初度自寿十三首 其九 青歌儿》
明代·孙承恩

恰便似、蓦地浮云，弥天不扫。恰便似、独茧春蚕，抽丝不了。

并州便，便不断、野草根苗。展转无聊。回首迢迢。心旆摇摇。

顾影萧萧。续世承祧。嗣子知学，有息垂髫。膝下痴娇。

贤否何若叶爻。难期料。也只是、把苍天祷。浮荣身外，从今日、便可一笔勾销。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。